Document ID: /roh_data/filtered/fineweb-2-filterrobots_roh.jsonl.gz/70047

Exteriur - Nagins plans per elecziuns novas ad Athen
La regenza greca sclauda per il mument elecziuns novas.Quellas fissian pauc nizzaivlas. La finamira saja plitost da restabilir normalitad e stabilitad per terminar il contract cun la UE, uschia la pledadra da la regenza, Olga Gerovasil.
L'emna passada avevan parlamentaris ord las atgnas retschas chastià la regenza dal prim-minister Alexis Tsipras. Tozzels collegas da partida avevan votà cunter il program da spargn dals crediturs. Perquai avevan observaders temì che Tsipras pudessi esser sfurzà da far elecziuns novas.